stanford-oval/wikipedia huggingface dataset:
Corazón sin vida
הערות שוליים

↑  איתנה, מאוריסיו רנגיפו, אנדרס טורס, סבסטיאן יאטרה, אלחנדרו סאנצ'ס
↑  LOS40, Aitana anuncia su esperada colaboración con Sebastián Yatra: ‘Corazón sin vida’, LOS40, ‏30 בספטמבר 2020 (בספרדית)
↑  11 RAZONES by Aitana, Genius (באנגלית)
↑  Corazón Sin Vida – Aitana y Sebastián Yatra | EPDM,
↑  Aitana & Sebastián Yatra – Corazón Sin Vida (באנגלית), נבדק ב-2021-01-29
↑  Corazón Sin Vida - Single by Aitana & Sebastián Yatra (באנגלית בריטית), נבדק ב-2021-01-29
1 2  Corazón Sin Vida, נבדק ב-2021-01-29
1 2  Aitana, Sebastián Yatra - Corazón Sin Vida
| איתנה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Spoiler • 11 Razones |  |
| אלבומי הופעה | Play Tour: En Directo |  |
| מיני-אלבומים | Tráiler |  |
| סינגלים | "Lo malo" • "Teléfono" • "Vas a Quedarte" • "Nada Sale Mal" • "Con la Miel en los Labios" • "Me quedo" • "+" • "Enemigos" • "Más De Lo Que Aposté" • "Tu Foto del DNI" • "Corazón Sin Vida" • "11 Razones" |  |
| השתתפות בסינגלים | "Presiento" • "Si Tú La Quieres" • "Friend de Semana" |  |
| סיבובי הופעות | Play Tour |  |
Both Sides, Now

| --- | --- |

 סינגל בביצוע ג'ודי קולינס
 יצא לאור:  1968
 פורמט:  סינגל
 סוגה:  פולק, בארוק פופ
 שפה:  אנגלית 
 בי-סייד:  Who Knows Where the Time Goes?
 אורך:  3:14
 כתיבה:  ג'וני מיטשל 
 לחן:  ג'וני מיטשל 
 הפקה:  מארק אברמסון
 
Both Sides, Now (בעברית: "שני הצדדים עכשיו") הוא אחד השירים הידועים של הזמרת־יוצרת הקנדית ג'וני מיטשל. השיר הוקלט לראשונה על ידי ג'ודי קולינס ונכנס למצעד הסינגלים האמריקאי בסתיו 1968. שנה אחר כך נכלל השיר באלבום Clouds של ג'וני מיטשל (ששמו נלקח ממילות השיר). השיר הוקלט מאז בגרסאות כיסוי רבות על ידי אמנים שונים בהם פרנק סינטרה, וילי נלסון והרבי הנקוק. מיטשל עצמה הקליטה גרסה נוספת של השיר בעיבוד תזמורתי לאלבומה Both Sides Now שיצא בשנת 2000.
ב־2004 דירג המגזין "רולינג סטון" את השיר במקום 171 ברשימת 500 השירים הגדולים בכל הזמנים.
רקע

מיטשל כתבה את Both Sides, Now במרץ 1967 בהשראת הרומן "הנדרסון מלך הגשם" מאת סול בלו, שיצא לאור ב־1959.
קראתי את הספר "הנדרסון מלך הגשם" כשהייתי במטוס, וכבר בתחילת הספר גם הנדרסון נמצא במטוס. הוא בדרכו לאפריקה ומביט למטה ורואה את העננים. הנחתי את הספר, הסתכלתי מבעד לחלון וראיתי גם כן עננים, ומייד התחלתי לכתוב את השיר. לא חשבתי שהשיר יהיה פופולרי כל כך.
השיר נכתב בסולם פה דיאז מז'ור. מיטשל השתמשה בכיוון E–B–E–G♯–B–E של הגיטרה עם המלחץ על הסריג השני.
הגרסה של ג'ודי קולינס

זמן קצר אחרי שמיטשל כתבה את השיר הקליטה ג'ודי קולינס את הגרסה המסחרית הראשונה לאלבומה Wildflowers, שיצא ב־1967. באוקטובר 1968 יצא סינגל של השיר, שבדצמבר הגיע למקום השמיני במצעד הסינגלים האמריקאי. בקנדה הגיע השיר למקום השישי. בתחילת 1969 זכה השיר בפרס גראמי בקטגוריית "הביצוע הטוב ביותר של שיר עם". השיר הגיע למקום השלישי בסקר Billboard's Easy Listening, והוא הפך לאחד משירי הדגל של קולינס.
מצעדים > מצעדים שבועיים

| מצעד (1968–1970) | מיקומי שיא |
| --- | --- |
אוסטרליה – KMR: 37
קנדה – מגזין RPM: 6
ניו זילנד: 7
הממלכה המאוחדת: 14
ארצות הברית – Billboard Hot 100: 8
ארצות הברית – Billboard Adult Contemporary: 3
ארצות הברית – Cash Box Top 100: 8
מצעדים > מצעדים שנתיים

| מצעד (1968) | מקום |
| --- | --- |
קנדה: 96
ארצות הברית – Pop Annual של ג'ואל ויטבורן: 82
ההקלטה משנת 2000

מיטשל הקליטה מחדש את השיר בעיבוד תזמורתי עשיר לאלבומה Both Sides Now. וינס מנדוזה, שעיבד את השיר, זכה בפרס גראמי לעיבוד הכלי הטוב ביותר לליווי שירה.
באפריל 2000, חודשיים אחרי יציאת האלבום, ביצעה מיטשל את השיר עם תזמורת של 70 כלים בחגיגה של כוכבים שנערכה עבורה באולם הנשפים המרסטיין שבניו יורק. גרסה זו מושמעת בסרט "אהבה זה כל הסיפור" משנת 2003, בסצנה בכיכובה של אמה תומפסון.
גרסאות כיסוי נוספות

שירה של מיטשל הוקלט בידי אמנים רבים במשך השנים. זמר העם פיט סיגר הוסיף ברשותה בית רביעי לשיר.
גרסאות כיסוי נוספות > שנות ה־1960

פרנק סינטרה הקליט את השיר בשם From Both Sides לאלבום Cycles משנת 1968.
לנרד נימוי הקליט את השיר לאלבום The Way I Feel מ־1968.
מארי לאפורה הקליטה ב־1968 גרסה בצרפתית עם מילים מאת אדי מרניי בשם Je n'ai rien appris.
ננה מושקורי הקליטה את השיר בצרפתית באותו שם לאלבומה Dans le soleil et dans le vent משנת 1969. היא גם הקליטה גרסה של השיר באנגלית.
בינג קרוסבי הקליט את השיר ב־1969 לאלבום Hey Jude! / Hey Bing, ושר עיבוד אחר של השיר בתוכנית הטלוויזיה The Hollywood Palace.
הזמר אוליבר הקליט את השיר לאלבומו Good Morning Starshine מ־1969.
ניל דיימונד הקליט את השיר לאלבום Touching You, Touching Me מ־1969.
פיט סיגר הקליט את השיר ב־1969 לאלבומו Young vs. Old. סיגר הוסיף לשיר בית רביעי, אופטימי יותר.
גרסאות כיסוי נוספות > שנות ה־1970

אנדי ויליאמס הקליט ב־1970 את השיר לאלבומו Raindrops Keep Fallin' on My Head.
סילה בלק הקליטה את השיר לאלבומה Sweet Inspiration משנת 1970.
אנגלברט המפרדינק ביצע את השיר ב־1970 בתוכנית "המופע של אנגלברט המפרדינק".
גלן קמפבל הקליט את השיר באלבומו Try a Little Kindness מ־1970.
וילי נלסון הקליט את השיר לאלבום Both Sides Now משנת 1970.
יו מסקלה הקליט גרסה אינסטרומנטלית לאלבומו Reconstruction משנת 1970.
רוג'ר ויטאקר הקליט את השיר ב־1971 לאלבומו New World in the Morning. הוא שינה את השם ל־From Both Sides Now.
קליאו ליין הקליטה את השיר ב־1972 לאלבום Feel The Warm with Cleo Laine.
גרסאות כיסוי נוספות > שנות ה־1980 וה־1990

"פרדוקס", להקת בנות מהונג קונג, הקליטה את השיר ב־1988 עבור אלבומה Paradox, והוא כולל גרסה בקנטונזית של השיר בשם Color Theory of Relativity.
הלהקה האירית קלאנאד הקליטה את השיר בדואט עם הזמר הבריטי לפול יאנג עבור הסרט Switch משנת 1991.
להקת הול הקליטה את השיר בשם Clouds עבור אלבום הבכורה שלה Pretty on the Inside משנת 1991.
הגיטריסט פט מרטינו הקליט את השיר ב־1997 All Sides Now עם הזמרת קסנדרה וילסון.
בתוכנית הטלוויזיה האמריקאית "רחוב סומסום" טלי מבצע פרודיה על השיר בשם Three Sides Now, שהוא שר על הצורות שהוא אוהב שהן משולשים.
גרסאות כיסוי נוספות > שנות ה־2000

השיר מושמע בסרט "החיים כבית" (2001) בסצנה שבה ג'ורג' מונרו, בגילומו של קווין קליין, ואשתו לשעבר רובין, קריסטין סקוט־תומאס, רוקדים יחד.
דולי פרטון הקליטה את השיר ב־2005 לאלבומה Those Were the Days, בהשתתפות ג'ודי קולינס
טורי איימוס (2005).
היילי וסטנרה הקליטה את השיר לאלבום "Odyssey" משנת 2005.
דוריס דיי הקליטה גרסה של השיר בתוכנית טלוויזיה ב־1971 והוא שולב ב־2006 באלבום "The Love Album".
במחזמר "פריסילה, מלכת המדבר" השיר כלול בהפקות באוסטרליה, ניו זילנד ולונדון. בהפקה בברודוויי הוחלף השיר בשירה של סינדי לאופר "True Colors".
הרבי הנקוק הקליט ב־2007 גרסה אינסטרומנטלית לאלבום River: The Joni Letters. הגרסה של הנקוק הייתה מועמדת ב־2008 לפרס גראמי לסולו הג'אז הטוב ביותר. האלבום זכה בפרס גראמי לאלבום הטוב ביותר באותה שנה.
פול אנקה הקליט את השיר לאלבומו Classic Songs, My Way משנת 2007.
ג'ון בארומן הקליט ב־2008 את השיר לאלבום Music Music Music.
לארה פביאן הקליטה את השיר לאלבום Every Woman In Me מ־2009.
רונאן קיטינג הקליט את השיר לאלבום המחווה שהקדיש לאימו Songs for My Mother משנת 2009.
הסווינגל סינגרס הקליטו גרסת א־קפלה של השיר לאלבום Ferris Wheels מ־2009.
גרסאות כיסוי נוספות > שנות ה־2010

סוזן בויל הקליטה את השיר לאלבום Someone to Watch Over Me משנת 2011.
קארלי ריי ג'פסן הקליטה את השיר למיני־אלבום Curiosity מ־2012.
מלאני סי הקליטה את השיר לאלבום Stages משנת 2012.
אידינה מנזל ביצעה את השיר בקונצרטים במסגרת סיבוב ההופעות שלה Barefoot at the Symphony Tour בשנים 2012 ו־2013.
מייקל בול הקליט את השיר לאלבומו Both Sides Now משנת 2013.
הערות שוליים

↑  "The 500 Greatest Songs of All Time: #171 Joni Mitchell, 'Both Sides, Now'". Rolling Stone. נבדק ב-16 ביוני 2012. {{cite web}}:  (עזרה)
↑  Hilburn, Robert (8 בדצמבר 1996). "Both Sides, Later". Los Angeles Times. נבדק ב-12 ביולי 2011. {{cite news}}:  (עזרה)
↑  Bellow, Saul (1985). Henderson the Rain King. Penguin Books. p. 280. ISBN 0-14-007269-1. We are the first generation to see the clouds from both sides. .. more likely "And I dreamed down at the clouds, and thought that when I was a kid I had dreamed up at them, and having dreamed at the clouds from both sides as no other generation of men has done, one should be able to accept his death very easily." Chapter 5 para 7.
↑  Whitesell, Lloyd (2008). The Music of Joni Mitchell. New York: Oxford University Press. pp. 43–44.
↑  "Image : RPM Weekly". Library and Archives Canada. 17 ביולי 2013. נבדק ב-3 בספטמבר 2016. {{cite web}}:  (עזרה)
↑  "Australian Chart Book". austchartbook.com. אורכב מ-המקור ב-5 במרץ 2016. נבדק ב-3 בספטמבר 2016. {{cite web}}:  (עזרה)
↑  "Image : RPM Weekly". Library and Archives Canada. 17 ביולי 2013. נבדק ב-11 ביולי 2017. {{cite web}}:  (עזרה)
↑  "Both Sides, Now". Flavour of New Zealand.
↑  "JUDY COLLINS - full Official Chart History". Official Charts Company. נבדק ב-3 בספטמבר 2016. {{cite web}}:  (עזרה)
↑  Whitburn, Joel, Top Pop Singles 1955-2002
↑  "Item Display - RPM". Library and Archives Canada. נבדק ב-11 ביולי 2017. {{cite web}}:  (עזרה)
↑  Whitburn, Joel (1999). Pop Annual. Menomonee Falls, Wisconsin: Record Research Inc. ISBN 0-89820-142-X.
↑  Vince Mendoza: Awards, allmusic.com
↑  "Tori Amos Song Summary". Toriset.org. נבדק ב-4 בינואר 2012. {{cite web}}:  (עזרה)
| 0 | 1 | 2 |
| --- | --- | --- |
| 2000: טוני בנט - Bennett Sings Ellington: Hot & Cool | פרס גראמי לאלבום הפופ הווקאלי העממי הטוב ביותר  2001 | 2002: הארי קוניק ג'וניור - Songs I Heard |
| --- | --- |
בקרת זהויות :  MusicBrainz work: 1b62aa01-53df-38c7-8967-0b73c17b3b12
Clandestino

Clandestino (באנגלית: Clandestine, ובעברית: סודי) הוא סינגל שהוקלט על ידי הזמרת-יוצרת הקולומביאנית שאקירה, והזמר-יוצר הקולומביאני מאלומה. השיר יצא לאור ב-8 ביוני 2018, כשיתוף הפעולה הרביעי של השניים, בעוד השלושה הקודמים היו "La Bicicleta", "Chantaje", ו-"Trap".
בשנת 2019 נודע כי ייתכן ושיר זה יהיה הסינגל הראשון מתוך אלבומה השנים עשר של שאקירה, El Dora2.
רקע וכתיבה

השיר נכתב על ידי שאקירה, מאלומה ואדגר באררה, והופק על ידי אותם השלושה גם כן. קטעים מתוך השיר הודלפו כמה ימים לפני צאתו הרשמית, ולכן כבר ב-7 ביוני 2018, פרסמו שאקירה ומאלומה הצצות רשמיות מתוך השיר.
על השיר אמרה שאקירה כי: "הוא מכיל בתוכו סיפור על רומן סודי שלה ושל מאלומה", ועוד אמרה כי: "מאלומה הוא אחד האנשים הכי מוכשרים שאי פעם פגשתי. יש לו את היכולת הנפשית לכתוב שירים, מנגינות, והדבר הטוב ביותר הוא שאנחנו תמיד מסכימים".
הצלחה

עם יציאתו כבש השיר את 12 פסגות מצעדי האייטונס של קולומביה מיקרונזיה, פרו, מקסיקו, אקוודור, צ'ילה, הונדורס, ארגנטינה, פנמה, הרפובליקה הדומיניקנית, פרגוואי וספרד. בנוסף לכך, הצליח האודיו שיצא עבור השיר לצבור למעלה מ-130 מיליון צפיות ביוטיוב.
שבוע לאחר צאתו, היה השיר לשיר הלטיני הנמכר ביותר בארצות הברית לאותו השבוע, ובעקבות כך כבש את פסגת מצעד השירים הלטיניים הנמכרים ביותר של הבילבורד.
וידאו קליפ

טרם יצא הווידאו קליפ הרשמי של השיר, העלתה שאקירה לערוץ ה-Vevo שלה אודיו של השיר, המציג בתוכו את עטיפת הסינגל. נכון לאוגוסט 2019, מונה הצפיות שלו עומד על כ-200 מיליון צפיות, וביממה אחת צבר למעלה מ-4.3 מיליון צפיות.
ב-29 ביוני 2018, הוציאו שאקירה ומאלומה קליפ עסקי לשיר אשר פורסם בפורמט הספוטיפיי בלבד. ב-27 ביולי 2018, פורסם הקליפ הרשמי של השיר, אשר צולם על חוף ים.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אורוגוואי | מוניטור לטינו | 1 |  |
|  איטליה | מצעד הסינגלים האיטלקי | 76 |  |
|  אל סלוודור | מוניטור לטינו | 7 |  |
|  אקוודור | מוניטור לטינו | 7 |  |
|  ארגנטינה | ארגנטינה הוט 100 | 8 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 7 |  |
|  ארצות הברית | מצעד שירי הפופ הלטיניים | 1 |  |
|  ארצות הברית | מצעד השירים הדיגיטליים | 1 |  |
|  בוליביה | מוניטור לטינו | 1 |  |
|  ברזיל | טופ 100 ברזיל | 79 |  |
|  גואטמלה | מוניטור לטינו | 5 |  |
|  הונגריה | Rádiós Top 40 | 11 |  |
|  ולוניה | אולטראטופ 40 | 14 |  |
|  ונצואלה | רקורד ריפורט | 29 |  |
|  מקסיקו | טופ 100 – מקסיקו | 1 |  |
|  ניקרגואה | מוניטור לטינו | 3 |  |
|  סלובקיה | ČNS IFPI | 80 |  |
|  ספרד | PROMUSICAE | 13 |  |
|  פוארטו ריקו | מוניטור לטינו | 1 |  |
|  פולין | ZPAV | 14 |  |
|  פורטוגל | מצעד הסינגלים הפורטוגזי | 40 |  |
|  פלנדריה | אולטראטופ 50 | 16 |  |
|  פנמה | מוניטור לטינו | 1 |  |
|  פרגוואי | מוניטור לטינו | 1 |  |
|  צ'ילה | צ'ילה טופ 20 | 15 |  |
|  צרפת | SNEP | 79 |  |
|  קולומביה | נשיונל-רפורט | 1 |  |
|  קוסטה ריקה | מוניטור לטינו | 1 |  |
|  קרואטיה | טופ ליסטה | 28 |  |
|  שווייץ | המצעד השווייצרי | 32 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארגנטינה | ארגנטינה הוט 100 | 31 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 24 |  |
|  ארצות הברית | מצעד האירפליי הלטיני | 24 |  |
|  ארצות הברית | מצעד שירי הפופ הלטיניים | 7 |  |
נתוני מכירות

| מדינה | תארים | מכירות |
| --- | --- | --- |
| ארגנטינה (CAPIF) | זהב | 20,000 |
| ברזיל (Pro-Música Brasil) | יהלום | 160,000 |
| מקסיקו (AMPROFON) | פלטינה 4× | 240,000 |
| ספרד (PROMUSICAE) | פלטינה 2× | 80,000 |
| פולין (ZPAV) | זהב | 10,000 |
| צ'ילה (IFPI Chile) | פלטינה | 15,000 |
| קולומביה (ASINCOL) | זהב | 20,000 |
סיכום
| בכל העולם | — | 1,210,000 |
 מכירות + הזרמת מדיה בלבד
Dangerously in Love Tour

Dangerously In Love Tour הוא סיבוב ההופעות הראשון של הזמרת ביונסה. סבב הופעות זה על מנת לקדם את האלבום "Dangerously In Love". בסיבוב ההופעות זה ביונסה הופיעה רק באירופה. בשנת 2004 הוציאה ביונסה לאור DVD של ההופעה בלונדון.
רשימת השירים

"Baby Boy"
"Naughty Girl"
"Fever"
"Hip Hop Star"
"Yes"
"Work It Out"
"Gift from Virgo"
"Be with You"
"Speechless"
מחווה לדסטניז צ'ילד:
"Bug a Boo"
"No, No, No Part 2"
"Bootylicious"
"Jumpin', Jumpin'"
"Say My Name"
"Independent Women Part I"
"'03 Bonnie & Clyde"
"Survivor"
"Me, Myself and I"
"Summertime"
"Dangerously in Love 2"
"Crazy in Love"
חוסה מנואל אלברס

חוסה מנואל אלברס בואנו (בספרדית: José Manuel Albares Bueno; נולד ב-22 במרץ 1972) הוא דיפלומט ופוליטיקאי ספרדי המכהן כשר החוץ של ספרד בממשלתו של ראש הממשלה פדרו סנצ'ס מאז 2021.
הוא נבחר לקונגרס הנציגים של ספרד מטעם מפלגת הפועלים הסוציאליסטית הספרדית בבחירות הכלליות בספרד ב-2023 (אנ').
ביוגרפיה

אלברס נולד ב־1972 במדריד. הוא מחזיק בתואר במשפטים ותעודה במנהל עסקים.
אלברס שירת כקונסול בבוגוטה, וכיועץ בנציגות ספרד בארגון לשיתוף פעולה ולפיתוח כלכלי.
כיועצו המרכזי של פדרו סנצ'ס במפלגת הפועלים הסוציאליסטית הספרדית במהלך תקופתו הראשונה כמנהיג המפלגה, סנצ'ס מינה את אלברס לתפקיד במשרד ראש הממשלה, לאחר שהפך לראש ממשלה ביוני 2018. אלברס, שעזב אז תפקיד כנספח תרבות בשגרירות ספרד בפריז, הושבע ב-21 ביוני.
אלברס מונה לשגריר ספרד בצרפת בפברואר 2020 ובמונקו במאי 2020.
כשר החוץ

ביולי 2021, סנצ'ס בחר באלברס לכהן כשר החוץ בממשלתו. הוא הושבע לתפקיד ב-12 ביולי 2021.
במהלך ימיו הראשונים כשר החוץ, הצליח אלברס להפחית את המתיחות עם מרוקו ולבנות מחדש את היחסים לאחר שספרד אפשרה, מסיבות הומניטריות, למנהיג רפובליקת סהרה הערבית הדמוקרטית, בראהים ע'אלי, לקבל טיפול בבית חולים בלוגרוניו. ההוכחה לכך היו הצהרותיו של מוחמד השישי, מלך מרוקו, שהבטיח באוגוסט 2021 "לחנוך שלב חסר תקדים" ביחסים בין שתי המדינות.
יחסו לישראל

ביחס למלחמת חרבות ברזל, הכריז אלברס כי ספרד לא תייצא עוד נשק לישראל החל מ-7 באוקטובר 2023.
הערות שוליים

↑  Belén Carreño (10 July 2021), Spanish foreign minister goes, economy minister stays in cabinet reshuffle Reuters.
↑  Piñol, Silvia Ayuso, Miguel González, Àngels (2023-08-17). "Albares pide al Consejo de la UE que incluya el catalán, el gallego y el euskera como lenguas oficiales". El País (בספרדית). נבדק ב-2023-08-18.
↑  Fernández, Victoria. "El hombre que susurra a Pedro Sánchez en asuntos europeos". El Español.
↑  "Pedro Sánchez ficha al diplomático José Manuel Albares como consejero de Asuntos Internacionales". Europa Press.
↑  Mármol, Iolanda (27 בינואר 2019). "José Manuel Albares, el 'sherpa' que brilla a la sombra de Pedro Sánchez". El Periódico. {{cite journal}}:  (עזרה)
↑  "Tomas de posesión de altos cargos de Presidencia del Gobierno". La Moncloa.
↑  Juez, Beatriz (16 בינואר 2020). "Del Falcon a la embajada: José Manuel Albares, el nuevo embajador en París con esposa en el Elíseo". {{cite web}}:  (עזרה)
↑  OpenHost,SL. "El Gobierno nombra a José Manuel Albares nuevo embajador de España en el Principado de Mónaco". Crónicas de la Emigración (בספרדית). נבדק ב-2021-09-24.
↑  Díaz, Sato (10 ביולי 2021). "José Manuel Albares, el regreso del carnet socialista al Ministerio de Exteriores". Público. {{cite web}}:  (עזרה)
↑  "Toma de posesión de los nuevos cargos del Gobierno de Pedro Sánchez". El Periódico. 12 ביולי 2021. {{cite web}}:  (עזרה)
↑  SOBERO, YOLANDA (2021-05-20). "¿Quién es Brahim Gali y por qué está en el centro de la crisis migratoria de Ceuta?". RTVE.es (בספרדית). נבדק ב-2021-09-01.
↑  González, Ricard (2021-08-20). "El rey de Marruecos expresa su deseo de abrir una nueva etapa 'inédita' en la relación con España". EL PAÍS (בספרדית). נבדק ב-2021-09-01.
↑  Pol Pareja, Olga Rodríguez, España mandó munición a Israel pese a haber anunciado que tenía suspendidas las exportaciones de armamento, elDiario.es, ‏2024-02-11 (בספרדית)
| --- | --- |
בקרת זהויות :  BNE: XX5007399  ISNI: 0000 0001 2241 6654  VIAF: 172149168   WorldCat (עם VIAF): 172149168 
אלברס בפגישה עם מזכיר המדינה האמריקני אנתוני בלינקן בפריז, 6 באוקטובר 2021
אלבארס עם שרת החוץ של אסטוניה אווה-מריה לימטס בשנת 2022
עלילת דם

תיאור עלילת דם שהתרחשה כביכול ברגנסבורג בשנת 1476. האיור משנת 1627. היהודים בתמונה מקיזים את דמם של ילדים נוצרים ואוגרים אותו לקראת הפסח.
עלילת דם היא האשמה שקרית אנטישמית כלפי יהודים. לאורך ההיסטוריה עלילות הדם הביאו לביצוע פוגרומים, רציחות, שריפות תלמוד והתנכלויות שונות כלפי יהודים. עלילת דם נפוצה העלילה על יהודים שהם רוצחים תינוקות נוצריים ומשתמשים בדמם לפולחן דתי, לאפיית מצות וכדומה.
עלילות הדם החלו להופיע בעת העתיקה ונעשו נפוצות בשלהי ימי הביניים. העלילות הראשונות צמחו על רקע דתי, אולם מעבר לקנאות הדתית, ביקשו המעלילים להיפטר מן היהודים על מנת לזכות ברכושם או להוציא מהם פיצויים. בעת החדשה התווספו גם השנאה הגזעית והתחרות הכלכלית כמניעים להפצת עלילות השווא על היהודים.
עלילות דם בעת העתיקה

בספרו הפולמוסי נגד אפיון, הנועד לשמש ככתב הגנה על היהדות, מספר יוסף בן מתתיהו על עלילת דם שהופצה על ידי אפיון בעקבות פוסידוניוס ואפולוניוס מולון. לפי עלילה זו, בשעה שאנטיוכוס הרביעי נכנס לבית המקדש הוא מצא שם איש יווני שהיה כלוא שם. כששאל אותו המלך מי הוא ומה פשר מעשיו, האיש סיפר לו שהוא איש יווני שנפל בשבי היהודים בשעה שביקר ביהודה, נלקח לבית המקדש שם הפך לאסיר ופוטם במאכלים שונים. כששאל את שוביו על פשר הדברים סיפרו לו שאחד מהחוקים היהודיים קובע שעל היהודים לתפוס איש יווני הבא מארץ זרה, לפטם אותו שנה שלמה ואז ללכת להקריבו כקורבן לאלוהים ותוך אכילה מבשרו להישבע להיות שונאים ליוונים לנצח. העובדה שיוסף ראה לנכון להפריך את עלילת הדם מעידה על תפוצתה הגבוהה בעולם היווני-רומאי, ועל כך שהיא נחשבה אמינה.
היסטוריון לא-ידוע בשם דמוקריטוס, המצוטט בסודא, מילון יווני מהמאה ה-10, חזר גם הוא על עלילת קורבן האדם, כשטען בספרו כי אחת לשבע שנים תופסים היהודים זר (נוכרי) ומקריבים אותו בבית המקדש על ידי קריעתו לגזרים.
עלילות דם בעת העתיקה > נגד עמים אחרים

עלילות דם היו בתרבות האנושית עוד מתקופות קודמות, והופנו נגד אוכלוסיות מיעוט שונות. היוונים הפנו עלילות דם נגד קבוצות ועמים שונים.
הרומאים הפיצו עלילת דם כנגד חוגגי הבכחנליה, וטענו נגדם שהם מבצעים הקרבת אדם, אכילה טקסית של בשרו, וכל זאת תוך כדי אורגיה. נאומו של קיקרו נגד קאטילינה כלל שארית של עלילת הדם נגד הבכחנטים הרוצים להרוג קונסול.
מאוחר יותר הופנתה עלילת הדם כפשוטה נגד הנוצרים. טעות בהבנת האוכריסטיה, בה שותים יין המסמל את דמו של ישו הובילה להאשמה ולעלילות דם. אוריגנס מעיד כי כך האשימו היהודים את הנוצרים הראשונים, בראשית הפצת הנצרות, "אשר הפיצו עלילות שווא ביחס לבשורה, כגון שהנוצרים מקריבים תינוק בתור קרבן ואוכלים מבשרו".
עלילת הדם הנוצרי בפסח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
העלילות השונות על היהודים ברחבי העולם ולאורך ההיסטוריה הן רבות, אולם הנפוצה והמפורסמת ביותר היא העלילה בדבר שימוש בדם ילדים נוצרים לשם אפיית מצות לפסח. על שמה של עלילה זו מכונות כלל העלילות על היהודים "עלילות דם"[דרוש מקור].
אף-על-פי שקיים ביהדות איסור חמור ביותר על רציחת אדם (ראו לא תרצח) וכן איסור על אכילת דם, טענו הנוצרים כי בטקסים דתיים מיוחדים שמים היהודים במאכלותיהם ובמשקאותיהם דמי נוצרים, ולשם כך הם רוצחים בחשאי אנשים מבני הדת הנוצרית, כדי להוציא מגופותיהם את הדם.
תחילה הסבירו המעלילים את המעשה כנקמת היהודים בנוצרים, ואמרו כי הריגת נוצרי על ידי היהודים היא בידיהם כעין זכר לצליבת ישו, או כעין חזרה סמלית על מעשה הצליבה. אולם אחר כך נשתרשה סברה אחרת, שהייתה יעילה יותר ביד צוררי ישראל, והיא שהיהודים משתמשים בדם נוצרי באפיית המצות לפסח. סברה זו נתנה בידם את האפשרות לחדש את העלילה בכל שנה, בבוא חג הפסח; ואף-על-פי שמספר עלילות הדם הידועות מאז המאה ה-12 הגיע לכדי מאתיים, לא טרחו המעלילים לשנות את מתכונתה, וצורתה בכל הדורות הייתה אחת וקבועה: ימים מועטים לפני חג הפסח נעלם לפתע ילד נוצרי, כעבור זמן-מה נמצאה גופתו בקרבת ביתו של יהודי, בגופה נתגלו סימנים שמלמדים כי הדם רוקן ממנה, והמסקנה הייתה ברורה - היהודים הם שעשו את הנבלה, למען יהיה להם דם נוצרי לחג הפסח.
יש לעלילה זו רקע תאולוגי-נוצרי ולא רק אנטישמי: המצה הנהוגה בפסח נתפסה דומה ללחם הקודש הנוצרי, שלפי אמונת הטרנסובסטנציאציה, הופך לבשרו של ישו עצמו. מן התיאור המקראי (מתוך הברית החדשה) מתעורר הקישור בין טקס אכילת לחם הקודש הראשון (הסעודה האחרונה של ישו ותלמידיו היהודיים) לבין ליל הסדר של פסח, שכן הקשר בין הסעודה האחרונה לבין חג הפסח מופיע בכל הבשורות בברית החדשה המתארות את האירוע הזה.
עלילת חילול לחם הקודש

לפי אחת מעלילות הדם, ביקשו היהודים לחלל את לחם הקודש שבכנסיות. לחם הקודש נחשב על ידי הנוצרים לסמל לגופו של ישו, והאדוקים שבהם מאמינים, כי בשעה שדוקרים את החלות הללו זב מהן דם (טרנסובסטנציאציה).
בשנת 1290 העלילו בפריז על זוג יהודי, כי חדר בחשאי לכנסייה אחת ודקר שם את לחם הקודש עד זוב דם. הזוג נידון על ידי בית דין האינקוויזיציה לשרפה. עלילה דומה לזו אירעה בעיר סוחצ'וב שבפולין בשנת 1556, ובגללה נידונו למיתה שלושה יהודים[דרוש מקור].
החמורה בעלילות לחם הקודש, ארעה בעיר רוטינגן שבבוואריה בקיץ 1298, בכי תינוק שנשמע מבית יהודי ויוחס ליבבת לחם הביאה להתאספותם של כנופיות פורעים מוסתות בהנהגת האציל רידנפלייש. כנופיות אלו רצחו 56 מיהודי העיר ומשם יצאו למסע פרעות ורצח (פרעות רינדפלייש) ברחבי בוואריה, פרנקוניה ושוואביה. עד שוך הפרעות נפגעו 146 קהילות ונרצחו על פי הערכה קרוב ל-4,000 יהודים.
עלילות דם בולטות בימי הביניים

עלילת הדם הידועה הראשונה התחוללה בכ"ב באדר ד'תתק"ז (24 בפברואר 1147) בעיר וירצבורג במהלך מסע הצלב השני.
עלילות דם בולטות בימי הביניים > עלילת ויליאם מנוריץ'

עלילת הדם המפורסמת הראשונה באירופה הייתה עלילת הדם בנוריץ' שבמזרח אנגליה. העלילה הופצה והתפרסמה על ידי נזיר בשם תומאס בשנת 1149 ומסתמכת על אירוע שהתרחש חמש שנים קודם לכן, בשנת 1144. תומאס סיפר כי גופתו של ילד קטן (בן 12), ויליאם שמו, התגלתה ביער. הגופה לא הרקיבה ו"נתגלו עליה סימני מות קדושים". תומאס אסף כמה עדויות לכך שיד היהודים הייתה במעל: משרתת בבֵית אחד מנכבדי היהודים סיפרה שראתה שם ילד עקוד. נוצרי אחר סיפר כי פגש ביהודים המובילים את הגופה ליער. בנוסף, נודע לו מתיאובלד מקיימברידג', יהודי שהמיר דתו, כי מדי שנה מתכנסים היהודים לקבוע באיזו מעיירות היהודים יוטל להביא קורבן נוצרי עבור פסח של אותה שנה. לדברי אותו מקור, בשנת 1144 בכינוס יהודים בעיר נרבון בצרפת, נפל הגורל על נוריץ'. לא בטוח שתרומתו של תיאבולד לעלילה אכן השפיעה על התוצאה וישנם היסטוריונים הסוברים שכלל לא היה יהודי שהתנצר בשם תיאבולד מקיימברידג'. על יהודי זה אמר אחד ההיסטוריונים כי עדותו הייתה "היסוד למיתוס של עלילות הדם". אף שהממסד השלטוני לא שיתף פעולה עם האשמותיו של תומאס, דבריו פתחו פתח למאות עלילות דם בדורות שיבואו אחר כך.
עלילות דם בולטות בימי הביניים > עלילת הדם בבלואה

עלילת הדם בעיר בלואה (Blois) שבצרפת בשנת 1171, הייתה מיוחדת בכמה מובנים. זו הייתה עלילה שהופצה אף ללא שהתגלתה גופה וללא שנטען שילד נעדר. נראה שחבילת עור מעובד שנפלה מידו של יהודי בעת שנקרה בדרכו של משרת נוצרי היא שהציתה את ההאשמה. המשרת חשד שהחבילה מכילה גופת ילד ודיווח על כך לאדונו. האדון, שהסתכסך עם גבירה יהודיה כלשהי, ניצל את ההזדמנות. בניגוד למקרים אחרים, השלטונות בבלואה שיתפו פעולה עם המאשימים ומיהרו להרשיע בדין את כל יהודי העיר. המחיר בנפש היה גבוה: 31 מיהודי הקהילה נכלאו בתוך בית ונשרפו חיים. העלילה הותירה חותם עמוק על יהודי אותה תקופה. נקבע לזכרה צום בכ' בסיוון, קביעה שיוחסה לרבנו תם, מגדולי חכמי ישראל באותה תקופה. נאמר על הצום: "גדול יהיה צום זה מצום גדליהו בן אחיקם". רבנו אפרים בן יעקב מבון כותב ב"ספר הזכירה" שלו, שקהילת בלואה, אנשים נשים וטף, עלתה על המוקד עם שירת עלינו לשבח בפיה, והוא מתאר את המנגינה שאותה שרו, "כי תחילה היה הקול נמוך ולבסוף הרימו קולם בקול גדול ויענו יחד 'עלינו לשבח' ותבער האש".